《感皇恩·骑马踏红尘》
宋代·赵企

骑马踏红尘，长安重到，人面依前似花好。旧欢才展，又被新愁前了。未成云雨梦，巫山晓。
千里断肠，关山古道，回首高城似天杳。满怀离恨，付与落花啼鸟。故人何处也？青春老。

作者简介：赵企字循道，南陵（今属安徽）人。宋神宗时进士，仕至礼部员外郎。大观年间，为绩溪令。宣和初，通判台州。仕至礼部员外郎。事迹散见于《宋诗纪事》卷三八、《宋诗纪事小传补正》卷二。企“以长短句词得名，所为诗亦工，恨不多见”